Bakaulengwe ba babedi ba basha ba ba sa nyalang ba ba neng ba sa tswa go aloga mo tlelaseng ya bosupa ya Sekolo sa Gileade—John Chimiklis le Ted Jaracz—ba ne ba abetswe tiro ya go eta mo kgaolong ya rona. Ke ne ka gakgamala go utlwa gore ba ne ba le mo dingwageng tsa bone tsa bo20. Ka nako eo ke ne ke na le dingwaga di le 18 mme go ise go ye kae ke ne ke tla aloga mo sekolong se segolwane. Ke sa ntse ke gakologelwa fa Mokaulengwe Chimiklis a ne a mpotsa gore ke batla go dira eng ka botshelo jwa me. Fa ke mmolelela gore ke batla go dira eng, o ne a kgothaletsa jaana: “Ee, simolola ka bonako mo bodireding jwa nako e e tletseng. Ga o itse gore bo tla go isa kae.” Kgakololo eo, mmogo le sekao sa bakaulengwe bao, di ne tsa nkgatlha thata. Fa ke sena go aloga, ke ne ka simolola go nna mmulatsela ka 1948.